皇恩寺（題擬）
作者：潘咸
朝代：唐

paragraphs: 睿（別本作「廣」）澤潭來數百年，海山高處有祇園。
禪林自是三三（別本作「山」）界，塵世誰知十二門。
詩客迢迢尋義路，禪翁特特（別本作「轉」）起談軒。
香爐頂上垂東注，萬派分明出一源。
（見影印文淵閣《四庫全書》本《淳熙三山志》卷三五，所注別本指上海圖書館藏清紅格抄本。
原署作者爲「潘誠」，今從《全唐詩》以咸爲正名。
）。